section_heading: Povijest sastava
paragraph_text: Pravi začetnici Pearl Jama su Stone Gossard i Jeff Ament koji su nakon raspada sastava Mother Love Bone i smrti njihovog vokala Andrew Wooda odlučili okrenuti novu ploču u svom životu i osnovati novi sastav. Ubrzo nakon osnutka sastav probija u svijet mainstream glazbe sa svojim prvim albumom "Ten". I tako su postali jedan od ključnih sastava u grunge pokretu i općenito jedan od vodećih u svijetu rocka 90-ih godina te tako bacali pljuske svima koji su ih nazivali korporacijsko-alternativnim smećem iako su radili manje spotova od ostalih grunge sastava. Bili su poznati po tome da su ulazili u česte sukobe s izdavačkim kućama jer su odbijali raditi glazbene spotove za svoja sljedeća tri albuma što je tada bilo nezamislivo, no oni su i dalje rušili svjetske ljestvice po prodaji albuma i broju emitiranja njihovih pjesama na radio stanicama. Kako bi pljuska velikim korporacijama bila još veća Pearl Jam je ušao u sukob s TicketMasterom, najvećim tadašnjim organizatorom koncerata. Rolling Stone ih je u to vrijeme opisao kao sastav koji "provodi previše vremena kopajući sam sebi grob".